**Informatīvais ziņojums**

**„Par darbības programmas “Izaugsme un nodarbinātība 2.2.1.specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” projektu iesniegumu atlases 1.kārtas projektu īstenošanas gaitu un kritērijiem projektu iesniegumu atlases 2.kārtā iekļaujamo projektu izvēlei”**

Sagatavoja:

Vides aizsardzības un reģionālās attīstības ministrija

2017.gads

Satura rādītājs

[1. Ziņojuma mērķis un pamatojums ziņojuma sagatavošanai. 3](#_Toc256000009)

[2. Izmaiņas 2.2.1.SAM 1.kārtas projektu sarakstā 4](#_Toc256000010)

[3. 2.2.1.SAM 1.kārtas īstenošanas gaita 5](#_Toc256000011)

[4. 2.2.1.SAM 2.kārtas projektu saraksts 9](#_Toc256000012)

[5. 2.2.1.SAM 1.kārtas projektu virzības izvērtējums 11](#_Toc256000014)

[6. Prioritāri īstenojamo 2.2.1.SAM 2.kārtas projektu izvēle 14](#_Toc256000015)

# 1. Ziņojuma mērķis un pamatojums ziņojuma sagatavošanai.

Eiropas Komisija 2014.gada 11.novembrī apstiprināja Latvijas izstrādāto Kohēzijas politikas fondu 2014.-2020.gada plānošanas perioda darbības programmu „Izaugsme un nodarbinātība” (turpmāk – Darbības programma). Darbības programma noteic, ka, īstenojot specifisko atbalsta mērķi Nr.2.2.1. „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” (turpmāk – 2.2.1.SAM), tiks uzlabota un pilnveidota publiskās pārvaldes datu apmaiņas, publicēšanas un uzturēšanas infrastruktūra, datu pieejamība un to izmantošanas iespējas, kā arī pilnveidoti publiskās pārvaldes procesi, ietverot arī pasākumus administratīvā sloga samazināšanai un efektīvākam valsts pārvaldes organizatoriskajam procesam.

Informatīvais ziņojums **„Par darbības programmas “Izaugsme un nodarbinātība 2.2.1.specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” projektu iesniegumu atlases 1.kārtas projektu īstenošanas gaitu un kritērijiem projektu iesniegumu atlases 2.kārtā iekļaujamo projektu izvēlei”**(turpmāk – Ziņojums) sagatavots atbilstoši:

1) Ministru kabineta (turpmāk – MK) 2016.gada 2.februāra sēdes protokollēmuma Nr.5 (32.§) “Rīkojuma projekts “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā. Mērķarhitektūra v1.0”” (turpmāk – protokollēmums Nr.5) 2.punktam, kas nosaka, ka atbildīgajai nozares ministrijai vai institūcijai par projektu, kas ir iekļauts MK 2015.gada 17.novembra noteikumu Nr.653 “Darbības programmas “Izaugsme un nodarbinātība” 2.2.1.specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1.pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” sākotnējās ietekmes novērtējuma ziņojuma (anotācija) 3.pielikumā “Indikatīvais 2.2.1.1.pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” projektu iesniegumu atlases 1.kārtas projektu saraksts” (turpmāk – 1.kārtas projektu saraksts), nodrošināt detalizēta projekta apraksta sagatavošanu atbilstoši metodikai par projektu iekļaušanu informācijas un komunikācijas tehnoloģiju mērķarhitektūrā un publiskās pārvaldes informācijas sistēmu konceptuālajā arhitektūrā definētajiem principiem un līdz 2016.gada 30.decembrim iesniegt Vides aizsardzības un reģionālās attīstības ministrijā (turpmāk –VARAM);

2) MK 2016.gada 22.novembra protokollēmuma Nr.64 (48.§) (turpmāk – Protokollēmums Nr.64) 4.punktam ar kuru VARAM tiek uzdots 2017.gada 1.ceturksnī izvērtēt 2.2.1.SAM projektu iesniegumu atlases 1.kārtas projektu īstenošanas gaitu un rezultātus, sagatavot priekšlikumus par augstākās prioritātes projektu iesniegumu atlases 2.kārtas projektu virzības paātrināšanu un līdz 2017.gada 2.maijam iesniegt tos izskatīšanai MK.

Saskaņā ar MK 2016.gada 10.februāra rīkojuma Nr.136 (prot. Nr. 5 32. §) „Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā” (turpmāk – Rīkojums Nr.136) 5.punktu ar MK Rīkojuma Nr.136 apstiprināšanas dienu Darbības programmas 2.2.1.SAM projektu iesniedzēji detalizēto projektu aprakstu sagatavo atbilstoši metodikai par projektu iekļaušanu informācijas un komunikācijas tehnoloģiju (turpmāk – IKT) mērķarhitektūrā un publiskās pārvaldes informācijas sistēmu konceptuālajā arhitektūrā definētajiem principiem un iesniedz VARAM.

2.2.1.SAM projektu iesniegumu atlases 1.kārtas projektu detalizēto aprakstu izvērtēšanā tiek piemērota Rīkojuma Nr.136 5.punktā minētā metodika un uz minētajiem projektiem ir attiecināmi MK 2015.gada 17.novembra noteikumi Nr.653 „Darbības programmas „Izaugsme un nodarbinātība” 2.2.1.specifiskā atbalsta mērķa „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1.pasākuma „Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” (turpmāk – Noteikumi Nr.653), kā arī 2016.gada 8.marta noteikumi Nr.151 “Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.2. pasākuma “Kultūras mantojuma digitalizācija” īstenošanas noteikumi” (turpmāk – Noteikumi Nr.151) attiecībā uz Noteikumu Nr.653 projektu iesniegumu atlases 1.kārtas projektu saraskstā iekļauto Latvijas Nacionālās bibliotēkas projektu “Kultūras mantojuma digitalizācija”.

Noteikumu Nr.653 sākotnējās ietekmes novērtējuma ziņojuma (anotācijas) 3.pielikumā ir ietverti: “Indikatīvais 2.2.1.1.pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” projektu iesniegumu atlases 1.kārtas projektu saraksts” un “Indikatīvais 2.2.1.1.pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” projektu iesniegumu atlases 2.kārtas projektu saraksts” (turpmāk – 2.kārtas projektu saraksts).

Saskaņā ar Noteikumu Nr.653 4.punktu sarakstu ar 2.2.1.SAM ietvaros atbalstāmajiem projektiem un to finansējuma apmēru pasākumam pieejamā finansējuma ietvaros valsts informācijas un komunikācijas tehnoloģiju pārvaldības organizācija (VARAM) iekļauj informācijas un komunikācijas tehnoloģiju mērķarhitektūrā un iesniedz apstiprināšanai MK.

Rīkojuma Nr.136 4.3.punktā noteikts, ka VARAM kā valsts informācijas un komunikācijas tehnoloģiju valsts pārvaldības organizācijai turpmākās IKT mērķarhitektūras versijas virzīt apstiprināšanai MK kā MK lietas.

Ziņojuma mērķis ir sniegt pārskatu un informēt MK par 2.2.1.SAM 1.kārtas projektu īstenošanas gaitu un kritērijiem projektu iesniegumu atlases 2.kārtā iekļaujamoprojektu izvēlei.

# 2. Izmaiņas 2.2.1.SAM 1.kārtas projektu sarakstā

Sastādot projektu iesniegumu atlases indikatīvo sarakstu, īstenojamie projekti tajā tika iekļauti, balstoties uz izvērtējumu, saskaņā ar 2014.gada 9.decembra informatīvajā ziņojumā “Par pasākumiem, kurus paredzēts īstenot Informācijas sabiedrības attīstības pamatnostādņu 2014.-2020.gadam turpmākās rīcības plānojuma uzdevumu 3.1. “Publiskās pārvaldes IKT centralizētu platformu izveide” un 3.2. “Publiskās pārvaldes pakalpojumu elektronizācija” ietvaros” definētajiem kritērijiem. Kā minēts jau iepriekš, indikatīvais projektu saraksts tika noteikts Noteikumu Nr.653 sākotnējās ietekmes novērtējuma ziņojuma 3.pielikumā. Izpildes gaitā ir pieņemti MK lēmumi un izteikti ministriju priekšlikumi par papildinājumiem un precizējumiem indikatīvajā sarakstā. Pieņemtie lēmumi un ministriju priekšlikumi ir atspoguļoti kalendārā secībā:

1) Saskaņā ar Protokollēmuma Nr.64 2.punktu kopējā iesniegumu atlases 1.kārtas projektu kopumā iekļaujami un atbilstoši šī protokollēmuma 4.punktam iesniedzami VARAM piecu mēnešu laikā no protoklollēmuma spēkā stāšanās dienas šādi projekti: “Valsts un pašvaldību iestāžu tīmekļvietņu vienotā platforma” (īstenos Valsts kanceleja) un “Pašvaldību klientu apkalpošanas un pakalpojumu Informācijas pārvaldības risinājums” (īstenos Latvijas Pašvaldību savienības un Latvijas Lielo pilsētu asociācijas deleģētas pašvaldības);

2) Lai veicinātu Eiropas Parlamenta un Padomes 2007.gada 14.marta Direktīvas [2007/2/EK](http://eur-lex.europa.eu/LexUriServ/LexUriServ.do?uri=CELEX:32003L0098:LV:HTML" \o "DIREKTĪVA" \t "_blank), ar ko izveido Telpiskās informācijas infrastruktūru Eiropas Kopienā (INSPIRE) ieviešanu, VARAM ierosina no projektu iesniegumu atlases 1.kārtas projektu sarakstā iekļautā Valsts vides dienesta projekta “Vides monitoringa un kontroles sistēmas pilnveidošana” īstenošanai piešķirtās 1 500 000 *euro* summas 1 100 000 *euro* novirzīt Latvijas vides, ģeoloģijas un meteoroloģijas centra projekta “Informācijas sistēmu izstrāde un pilnveidošana ģeotelpiskajiem un Daugavas baseina plūdu datiem” īstenošanai projektu iesniegumu atlases 1.kārtas sarakstā;

3) Lai nodrošinātu Eiropas Parlamenta un Padomes 2010.gada 20.oktobra direktīvā 2010/65/ES par ziņošanas formalitātēm kuģiem, kuri ienāk dalībvalstu ostās un/vai iziet no tām, un ar ko atceļ direktīvu 2002/6/EK, kā arī Ministru kabineta noteikumos Nr.857 „Kārtība, kādā nodrošināma sakaru tīklu darbība Kuģu satiksmes uzraudzības un informācijas datu apmaiņas sistēmas ietvaros” noteikto, apstiprināt Satiksmes ministrijas projekta “Starptautiskā kravu loģistikas un ostu informācijas sistēmas attīstība (SKLOIS 2)” ar finansējuma apjomu 2 000 000 *euro* iekļaušanu kopējās iesniegumu atlases 1.kārtas projektu kopumā, pārceļot to no īstenošanas 2.kārtā uz īstenošanu 1.kārtā;

4) No īstenošanai 1.kārtā iekļautā Latvijas Valsts radio un televīzijas projekta “LVDC tīkls, drošības platforma un LVDC “koplietošanas daļa” ar finansējuma apjomu 4 000 000 *euro*, 2 000 000 *euro* tiek pārcelti šī projekta īstenošanas pabeigšanai 2.kārtā;

5) Tā kā Korupcijas un novēršanas apkarošanas biroja projekta “Partiju finanšu datu bāzes (PFDB) attīstība (1.kārta)” īstenošanai tika piešķirti valsts budžeta līdzekļi, minētais projekts par summu 150 000 *euro* netiek īstenots 2.2.1.SAM 1.kārtas ietvaros.

# 3. 2.2.1.SAM 1.kārtas īstenošanas gaita

Tabulās nr. 1., 2. un 3. ir atspoguļota situācija 2.2.1.SAM 1. kārtas projektu virzībā uz ziņojuma sagatavošanas brīdi (29.03.2017.).

MK ir pieņemti lēmumi (izdoti rīkojumi) par 11 projektu iekļaušanu valsts vienotajā IKT mērķarhitektūrā (skat. tabulu Nr.1).

Tabula Nr.1 MK saskaņotie projekti

|  |  |  |  |  |
| --- | --- | --- | --- | --- |
| **Nr. p/k** | **Nozares ministrija/ institūcija** | **Projekta nosaukums** | **Finansē-jums (*euro*)** | **MK rīkojuma datums, Nr.** |
| **Vides aizsardzības un reģionālās attīstības ministrija** |
| 1. | Vides aizsardzības un reģionālās attīstības ministrija  | Publiskās pārvaldes informācijas un komunikāciju tehnoloģiju arhitektūras pārvaldības sistēma 1.kārta | 4 500 000 | 02.02.16.,rīk.Nr.136 |
| 2. | Valsts reģionālās attīstības aģentūra | E-iepirkumu un e-izsoļu platformas attīstība | 2 000 000 | izskatīts 28.03.2017. MK sēdē |
| **Finanšu ministrija** |
| 3. | Valsts ieņēmumu dienests  | Nodokļu informācijas pakalpojumu modernizācija MAIS kodols | 4 500 000 | 02.08.16., rīk.Nr.432 |
| 4. | Valsts ieņēmumu dienests | E-muita | 4 500 000 | 10.01.17., rīk.Nr.29 |
| **Ekonomikas ministrija** |
| 5. | Centrālā statistikas pārvalde  | Oficiālās statistikas portāls | 500 000 | 13.10.16.,rīk.Nr.596 |
| Labklājības ministrija |
| 6. | Labklājības ministrija  | Deinstitucionalizācijas procesu atbalsta sistēma (1.kārta) | 1 700 000 | 12.10.16.,rīk.Nr.594 |
| **Kultūras ministrija** |
| 7. | Kultūras informācijas sistēmu centrs  | Mašīntulkošana | 2 000 000 | 12.10.16., rīk.Nr.595 |
| 8. | Latvijas Nacionālā bibliotēka | Kultūras mantojuma satura digitalizācija (1.kārta) (projekts tiks īstenots 2.2.1.2. pasākuma “Kultūras mantojuma digitalizācija” ietvaros) | 8 000 000 | 20.12.16., rīk.Nr.780  |
| **Zemkopības ministrija** |
| 9. | Zemkopības ministrija  | Zemkopības ministrijas un tās pakļautībā esošo iestāžu IKT attīstība. 1.kārta | 5 000 000 | 03.01.17., rīk.Nr.7 |
| **Labklājības ministrija** |
| 10. | Labklājības ministrija | Labklājības nozares IKT centralizācija | 2 000 000 | 27.02.17. rīk.Nr.94 |
| **Satiksmes ministrija** |
| 11. | Latvijas Valsts radio un televīzijas centrs | E-identitātes un E-paraksta risinājuma attīstība | 3 500 000 | 22.03.17. rīk.Nr.134 |

VARAM iesniegti un izvērtēšanas un saskaņošanas procesā atrodas 28 projekta detalizētie apraksti (skat. tabulu Nr.2).

Tabula Nr.2 Projektu apraksti saskaņošanas procesā

|  |  |  |  |
| --- | --- | --- | --- |
| **Nr. p/k** | **Nozares ministrija/ institūcija** | **Projekta nosaukums** | **Finansējums (*euro*)** |
| **Ekonomikas ministrija** |
| 11. | Ekonomikas ministrija  | Būvniecības procesu un IS attīstība (1.kārta) | 1 700 000 |
| 12. | Ekonomikas ministrija  | Vienotās darba vides izveide visā EM resorā | 2 500 000 |
| 13. | Latvijas Investīciju un attīstības aģentūra  | Latvijas eksporta un investīciju informācijas sistēma | 500 000 |
| **Iekšlietu ministrija** |
| 14. | Iekšlietu ministrija  | Vienota kontaktu centra platforma operatīvo dienestu darba atbalstam un publisko pakalpojumu piegādei | 5 000 000 |
| 15. | Iekšlietu ministrija  | Loģiski vienotais datu centrs | 4 500 000 |
| 16. | Pilsonības un migrācijas lietu pārvalde  | Fizisko personu datu pakalpojumu modernizācija | 5 000 000 |
| **Izglītības un zinātnes ministrija** |
| 17. | Izglītības un zinātnes ministrija | VIIS attīstība - izglītības monitoringa sistēmas izveide | 1 000 000 |
| **Labklājības ministrija** |
| 18. | Labklājības ministrija  | Darbaspēka piedāvājuma un pieprasījuma prognozēšanas un monitoringa sistēmas izveide | 1 200 000 |
| 19. | Valsts sociālās apdrošināšanas aģentūra  | Eiropas sadarbspēja (LM un VM) | 2 600 000 |
| **Satiksmes ministrija** |
| 20. | Satiksmes ministrija | Starptautiskā kravu loģistikas un ostu informācijas sistēmas attīstība (SKLOIS 2) | 2 000 000 |
| 21. | Latvijas valsts radio un televīzijas centrs  | LVDC tīkls, drošības platforma un LVDC “koplietošanas daļa” | 2 000 000 |
| **Tieslietu ministrija** |
| 22. | Tiesu administrācija  | Tiesu IS attīstība | 2 000 000 |
| 23. | Prokuratūra | Prokuratūras IS ProIS attīstība | 2 000 000 |
| 24. | Ieslodzījumu vietu pārvalde | Ieslodzījuma vietu pārvaldes informācijas sistēmas pilnveidošana | 500 000 |
| 25. | Probācijas dienests | Probācijas lietu uzskaites sistēmas pilnveidošana | 500 000 |
| **Valsts kanceleja** |
| 26. | Valsts kanceleja  | Vienotais tiesību aktu projektu izstrādes un saskaņošanas portāls | 1 000 000 |
| 27. | Valsts kanceleja  | Personāla vadības platforma | 2 000 000 |
| **Veselības ministrija** |
| 28. | Nacionālais veselības dienests  | Veselības nozares informācijas sistēmu (reģistri) modernizācija, attīstība un integrācija ar e-veselības informācijas sistēmu | 5 000 000 |
| 29. | Nacionālais veselības dienests  | Vienotās veselības nozares elektroniskās informācijas sistēmas tālāka pilnveidošana, sasaistot to ar personas identifikāciju | 5 000 000 |
| 30. | Neatliekamās medicīniskās palīdzības dienests  | Vienotās neatliekamās medicīniskās palīdzības un katastrofu medicīnas vadības informācijas sistēmas attīstība (1.kārta) | 1 000 000 |
| 31. | Veselības ministrija  | Veselības ministrijas un padotības iestāžu IKT centralizācijas atbalsts | 3 500 000 |
| 32. | Valsts tiesu medicīnas ekspertīžu centrs | Tiesu medicīnas ekspertīzes un izpētes procesu optimizācija un attīstība | 300 000 |
| **Vides aizsardzības un reģionālās attīstības ministrija** |
| 33. | Valsts vides dienests  | Vides monitoringa un kontroles sistēmas pilnveidošana | 400 000 |
| 34. | Latvijas vides, ģeoloģijas un meteoroloģijas centra | Informācijas sistēmu izstrāde un pilnveidošana ģeotelpiskajiem un Daugavas baseina plūdu datiem | 1 100 000  |
| 35. | Valsts reģionālās attīstības aģentūra  | Vienotā datu telpa | 4 000 000 |
| 36. | Valsts reģionālās attīstības aģentūra  | Teritoriālās attīstības plānošanas procesu un informācijas sistēmas attīstība | 1 000 000 |
| 37. | Valsts reģionālās attīstības aģentūra  | Pakalpojumu sniegšanas un pārvaldības platforma | 4 500 000 |
| 38. | Latvijas Pašvaldību savienības un Latvijas Lielo pilsētu asociācijas deleģētas pašvaldības | Koplietošanas IKT resursu attīstība pašvaldību vajadzībām | 1500 000 |

Saskaņā ar Protokollēmumā Nr.64 uzdoto, divu uz 2.2.1.SAM 1.kārtu pārcelto projektu (skat. tabulu Nr.3) detalizēto projektu apraksti iesniedzami VARAM līdz 2017.gada aprīļa vidum.

Tabula Nr.3. Neiesniegtie projektu apraksti

|  |  |  |  |
| --- | --- | --- | --- |
| 40. | Valsts kanceleja | Valsts un pašvaldību iestāžu tīmekļvietņu vienotā platforma | 2 000 000 |
| 41. | Latvijas Pašvaldību savienības un Latvijas Lielo pilsētu asociācijas deleģētas pašvaldības | Pašvaldību klientu apkalpošanas un pakalpojumu Informācijas pārvaldības risinājums | 4 500 000 |

Tādējādi kopējās 2.2.1.SAM pasākumu ietvaros 1.kārtas projektu īstenošanas izmaksas veido 108 000 000*euro*.

# 4. 2.2.1.SAM 2.kārtas projektu saraksts

Sastādot projektu iesniegumu atlases indikatīvo sarakstu, īstenojamie projekti tajā tika iekļauti, balstoties uz izvērtējumu, saskaņā ar 2014.gada 9.decembra informatīvajā ziņojumā “Par pasākumiem, kurus paredzēts īstenot Informācijas sabiedrības attīstības pamatnostādņu 2014.-2020.gadam turpmākās rīcības plānojuma uzdevumu 3.1. “Publiskās pārvaldes IKT centralizētu platformu izveide” un 3.2. “Publiskās pārvaldes pakalpojumu elektronizācija” ietvaros” definētajiem kritērijiem 2015.gadā, attiecībā uz 2. kārtas projektiem vēl neplānojot konkrētus finansējuma apjomus. Ņemot vērā būtisko laika sprīdi, kas pagājis kopš saraksta sastādīšanas, VARAM veica atkārtotu ministriju un iesaistīto iestāžu aptauju, lai noskaidrotu sarakstā iekļauto projektu aktualitāti uz šo brīdi un indikatīvos nepieciešamā finansējuma apjomus. Saņemtā informācija ir apkopota tabulā Nr.4.

Tabula Nr.4 2.2.1.SAM 2. kārtas projektu saraksts

| **N.p.k.** | **Nozares ministrija/ institūcija** | **Projekta nosaukums** | **Plānotais finansējums****(*euro*)** |
| --- | --- | --- | --- |
| **Ekonomikas ministrija**  |  |
| 1. | Centrālā statistikas pārvalde | Ārējās tirdzniecības statistikas datu apstrādes sistēma | 500 000 |
| 2. | Ekonomikas ministrija | Būvniecības procesu un IS attīstība (2.kārta) | 4 000 000 |
| **Finanšu ministrija** |  |
| 3. | Valsts ieņēmumu dienests | Nodokļu informācijas pakalpojumu modernizācija Maksājumu uzskaites un uzkrājuma princips | 4 750 000 |
| 4. | Valsts ieņēmumu dienests | Nodokļu informācijas pakalpojumu modernizācija Muitas integrācija ar MAIS | 4 600 000 |
| 5. | Valsts ieņēmumu dienests | Nodokļu informācijas pakalpojumu modernizācija - integrēšana, arhivēšana | 4 150 000 |
| 6. | Valsts ieņēmumu dienests | E-muita (2.kārta) | 4 250 000 |
| **Iekšlietu ministrija**  |  |
| 7. | Iekšlietu ministrijas Informācijas centrs  | Iekšlietu ministrijas padotības iestāžu vienotā telekomunikāciju tīkla modernizācija | 5 000 000 |
| 8. | Iekšlietu ministrijas Informācijas centrs | Mākoņskaitļošanas tehnoloģiju un termināla staciju datoru ieviešana IeM padotības iestādēs  | 5 000 000 |
| 9. | Iekšlietu ministrijas Informācijas centrs | Jaunās paaudzes Iekšlietu integrētā informācijas sistēma | 5 000 000 |
| 10. | Nodrošinājuma valsts aģentūra | Informācijas sistēma par rīcību ar lietiskajiem pierādījumiem | 1 475 000 |
| 11. | Iekšlietu ministrijas Informācijas centrs | Kriminālprocesa atbalsta sistēmas (KRASS) attīstības otrā posma realizācija  | 5 000 000 |
| 12. | Iekšlietu ministrijas Informācijas centrs | Vienotās darba vides izveide visā Iekšlietu ministrijas resorā | 3 000 000 |
| 13. | Iekšlietu ministrijas Informācijas centrs | Biometrisko datu apstrādes galu iekārtu un programmnodrošinājuma iegāde | 3 000 000 |
| **Korupcijas novēršanas un apkarošanas birojs (KNAB)** |  |
| 14. | Korupcijas novēršanas un apkarošanas birojs | Partiju finanšu datu bāzes (PFDB) attīstība (2.kārta) | 200 000 |
| **Kultūras ministrija**  |  |
| 15. | Latvijas Nacionālā bibliotēka | Kultūras mantojuma satura digitalizācija (2.kārta) (projekts tiks īstenots 2.2.1.2. pasākuma “Kultūras mantojuma digitalizācija” ietvaros) | 6 000 000 |
| **Labklājības ministrija** |  |
| 16. | Veselības un darbspēju ekspertīzes ārstu valsts komisija | Invaliditātes ekspertīzes pakalpojumu kvalitātes uzlabošana | 1 300 000 |
| 17. | Labklājības ministrija | De-institucionalizācijas procesu atbalsta informācijas sistēma (2.kārta) | 700 000 |
| 18. | Valsts sociālās apdrošināšanas aģentūra | Publisko pakalpojumu daudzkanālu piegādes tehnoloģisko risinājumu izveide Valsts sociālās apdrošināšanas aģentūras pakalpojumu nodrošināšanai | 4 500 000 |
| **Satiksmes ministrija**  |  |
| 19. | Latvijas valsts radio un televīzijas centrs  | LVDC tīkls, drošības platforma un LVDC “koplietošanas daļa” | 2 000 000 |
| **Tieslietu ministrija**  |  |
| 20. | Uzņēmumu reģistrs | Juridisko personu datu pakalpojumu modernizācija un pieejamība | 2 000 000 |
| 21. | Valsts zemes dienests  | Kadastra informācijas sistēmas modernizācija un datu pakalpojumu attīstība | 5 000 000 |
| 22. | Valsts zemes dienests | Vienota digitālā arhīva izveide un pilnveidošana, nodrošinot elektronisko dokumentu ilgtspējīgu saglabāšanu, pieejamību un izmantošanu bez teritoriālā ierobežojuma | 1 800 000 |
| 23. | Patentu valde | Patentu informācijas sistēmas izveide | 660 000 |
| **Veselības ministrija**  |  |
| 24. | Neatliekamās medicīniskās palīdzības dienests | Vienotās neatliekamās medicīniskās palīdzības un katastrofu medicīnas vadības informācijas sistēmas attīstība (2.kārta) | 4 770 000 |
| **Vides aizsardzības un reģionālās attīstības ministrija**  |  |
| 25. | Vides aizsardzības un reģionālās attīstības ministrija | Publiskās pārvaldes informācijas un komunikāciju tehnoloģiju arhitektūras pārvaldības sistēma (2.kārta) | 4 500 000 |
| **Zemkopības ministrija**  |  |
| 26. | Zemkopības ministrija | Zemkopības ministrijas un tās pakļautībā esošo iestāžu IKT attīstība. 2.kārta | 3 000 000 |

Tādējādi, apkopojot atbildīgo nozares ministriju (vai institūciju) informāciju ir aktualizēti pieprasījumi projektu īstenošanai 2.kārtā ar kopējo summu 86 155 000 *euro*.

# 5. 2.2.1.SAM 1.kārtas projektu virzības izvērtējums

VARAM kā Valsts informācijas un komunikācijas tehnoloģiju pārvaldības organizācija nodrošina valsts līmeņa pārraudzību pār visu SAM 2.2.1. IKT attīstības projektu mērķu sasniegšanas gaitu no IKT mērķarhitektūras viedokļa un Publiskās pārvaldes informācijas sistēmu konceptuālās arhitektūras principu konsekventu ievērošanu. Saskaņā ar Noteikumu Nr.653 47.punktu Valsts informācijas un komunikācijas tehnoloģiju pārvaldības organizācija sniedz konsultācijas un veic projekta izpildes uzraudzību atbilstoši informācijas un komunikācijas tehnoloģiju mērķarhitektūrā iekļautajam projekta aprakstam, kas apstiprināts Ministru kabinetā, ievērojot Publiskās pārvaldes informācijas sistēmu konceptuālās arhitektūras, Eiropas sadarbspējas ietvara principus un prasības, kā arī iepriekš saskaņotajos projektējumos ietvertās arhitektūras prasības.

Lai gan 2.2.1.SAM 1.kārtas projektu sagatavošana, izvērtēšana, saskaņošana un īstenošanas uzsākšana joprojām turpinās, jau šobrīd ir iespējams izdarīt pirmos secinājumus par 2.2.1. SAM projektu virzību un izvēlēto pārvaldības risinājumu.

Līdz ziņojuma sagatavošanas brīdim VARAM 2.2.1. SAM projektu pārvaldības ietvaros ir projektu vērtēšanas procesā ir sniegti 59 vērtējumi.

Šobrīd iekļaušanai valsts vienotajā mērķarhitektūrā ir saskaņoti 11 2.2.1. SAM projekti ar kopējo investīciju apjomu 38 200 000,00 *euro* un plānotajām papildu uzturēšanas izmaksām 3 806 190,00 *euro,* kam kopumā, saskaņā ar projektu aprakstos norādīto, ir jādod sociālekonomiskos ieguvumus projektu dzīves ciklā 351 819 565,00 *euro* apmērā.

Tabula Nr.5

Valsts vienotajā mērķarhitektūrā iekļauto projektu

uzturēšanas izmaksas un sociālekenomiskie ieguvumi

|  |  |  |  |  |  |
| --- | --- | --- | --- | --- | --- |
| Nr. p/k | Projekta īstenotājs  | Projekta nosaukums | Sociālekonomis-kie ieguvumi projekta dzīves ciklā *(euro)* | Uzturēšanas izdevumi gadā, *euro* (papildu pieprasāmi) | Uzturēšanas izdevumi gadā, *euro* (esošā budžeta ietvaros) |
| 1. | Vides aizsardzības un reģionālās attīstības ministrija | “Publiskās pārvaldes informācijas un komunikāciju tehnoloģiju arhitektūras pārvaldības sistēma 1.kārta”  | 96 623 144,00[[1]](#footnote-3) | 210 000,00[[2]](#footnote-4) | 0,00 |
| 2. | Valsts ieņēmumu dienests | “Nodokļu informācijas pakalpojumu modernizācija MAIS kodols” | 19 840 212,22 | 30 600,00 | 644 400,00 |
| 3. | Centrālā statistikas pārvalde | “Oficiālās statistikas portāls” | 2 280 950,00 | 583 18,00 | 75 530,00 |
| 4. | Labklājības ministrija | “Deinstitucionalizācijas procesu atbalsta sistēma (1.kārta)” | 3 350 308,40 | 26 672,00 | 12 000,00 |
| 5. | Kultūras informācijas sistēmu centrs | “Mašīntulkošana” | 5 200 000,00 | 100 000,00 | 0,00 |
| 6. | Latvijas Nacionālā bibliotēka | “Kultūras mantojuma satura digitalizācija (1.kārta) (projekts tiks īstenots 2.2.1.2. pasākuma “Kultūras mantojuma digitalizācija” ietvaros)” | 30 600 000,00 | 294 000,00 | 0,00 |
| 7. | Labklājības ministrija | “Labklājības nozares IKT centralizācija” | 4 412 220,00 | 200 000,00 | 0,00 |
| 8. | Valsts ieņēmumu dienests | “E-muita” | 7 589 660,00 | 300 000,00 | 0,00 |
| 9. | Zemkopības ministrija | “Zemkopības ministrijas un tās pakļautībā esošo iestāžu IKT attīstība. 1.kārta” | 30 223 070,00 | 287 600,00 | 250 000,00 |
| 10. | Latvijas Valsts radio un televīzijas centrs | E-identitātes un E-paraksta risinājuma attīstība | 151 700 000,00 | 2 299 000,00\*  | 00,00 |
| 11. | Vides aizsardzības un reģionālās attīstības ministrija | E-iepirkumu un e-izsoļu platformas attīstība | 25 000 000,00 | 313 475,00 | 100 000,00 |
| Kopā | 351 819 565,00 | 3 806 190,00 | 981 930,00 |

\* norādītā summa ir papildu pieprasāmie uzturēšanas izdevumi 2019.gadā un turpmākajos gados; līdz 2019.gada 1.janvārim 847 036 euro gadā no uzturēšanai nepieciešamā finansējuma tiks segti no valsts budžeta līdzekļiem, pamatojoties uz 2016.gada 8.novembra Ministru Kabineta sēdē pieņemto lēmumu (Ministru kabineta sēdes protokols Nr.60, 62.§).

No projektu virzības termiņu viedokļa – protokollēmumā Nr.5 tika noteikts, ka galīgais termiņš 2.2.1.SAM 1.kārtas projektu aprakstu iesniegšanai VARAM ir 2016. gada 30. decembris, bet konkrētas prasības projektu turpmākās virzības gaitai, izņemot prasību iesniegt projekta pieteikumu sadarbības iestādē (Centrālā finanšu un līgumu aģentūrā) līdz 2018. gada 31. decembrim, netika izvirzītas. Ņemot vērā objektīvo realitāti, ka 2.2.1.SAM projektu sarakstā ir iekļauti projekti, kuru īstenošanai no nozaru viedokļa vēlamie termiņi būtiski atšķiras (ieskaitot arī situācijas, kad ir vēlama projektu secīga uzsākšana ar būtisku laika nobīdi starp projektu uzsākšanām), nav pamata apgalvot, ka projektu virzība atpaliek no plānotās un VARAM nav pamata plānot 2.2.1.SAM 1.kārtas projektu izvērtēšanas un saskaņošanas pilnīgu pabeigšanu būtiski ātrāk par projektu pieteikumu iesniegšanas sadarbības iestādē noteikto galīgo termiņu 2018. gadā.

No valsts vienotās IKT arhitektūras viedokļa, sākotnēji (VARAM projektu izvērtēšanas metodikas 2. versijā) iekļautajiem 22 būtiskajiem (jeb koplietošanas) arhitektūras elementiem tiek plānoti vairāk nekā 350 pielietojumi VARAM vērtētajos 2.2.1.SAM 1.kārtas projektos. Proti, katru no sākotnēji definētajiem būtiskajiem arhitektūras elementiem vidēji ir plānots izmantot vairāk kā katrā otrajā no projektos attīstāmajiem risinājumiem. Reizē ar to, VARAM vērtētajos 2.2.1.SAM projektos tiek plānota vairāk kā 30 jaunu būtisku potenciāli koplietojamu arhitektūras elementu attīstība. Tādējādi tiek īstenota iecere par nelietderīgas funkcionalitātes dublēšanās novēršanu un IKT resursu izmanošanas optimizēšanu, koordinējot informācijas sistēmu un IKT infrastruktūras attīstību, saskaņā ar vienotu valsts IKT arhitektūru.

Galveno izaicinājumu valsts vienotās IKT arhitektūras pārvaldīšanā un līdz ar to, arī 2.2.1.SAM projektu aprakstu izvērtēšanā un saskaņošanā no IKT arhitektūras pārvaldības viedokļa rada ļoti lielais vienlaicīgi sagatavojamo, potenciāli savstarpēji saistīto un funkcionāli atkarīgo projektu skaits. Lai gan saskaņā ar izvērtēšanas metodiku, VARAM var prasīt tikai metodikā jau iekļauto būtisko elementu izmantošanu vai neizmantošanas pamatojumu, projektu īstenotāji tiek aicināti izvērtēt arī vienlaicīgi sagatavojamo projektu attīstāmo risinājumu izmantošanas iespējas. VARAM atzinīgi novērtē projektu sagatavotāju un īstenotāju atsaucību un savstarpējo sadarbību, ievērojot vienotās IKT arhitektūras prasības un VARAM ieteikumus. Piemēram, projektu sagatavotāji ir piekrituši koriģēt savu projektu saturu, paļaujoties uz plānoto valsts iestāžu tīmekļa vietņu centralizētās koplietošanas platformas risinājumu un, neskatoties uz to, ka visi nepieciešamie koplietošanas elementi (pakalpojumi) vēl nav pieejami, ar izpratni izturas pret prasībām attiecībā uz IKT infrastruktūras optimizēšanu. Situācija attiecībā uz fiksētu būtisko arhitektūras sarakstu tiks uzlabota līdz 2.2.1.SAM 2.kārtas uzsākšanai, VARAM sagatavojot jaunu izvērtēšanas metodikas versiju, kurā būs iekļauti visi 2.2.1.SAM 1.kārtas ietvaros izstrādājamie būtiskie arhitektūras elementi.

Papildus vienotās IKT arhitektūras jautājumu risināšanai, 2.2.1.SAM projektu saskaņošanu apgrūtina arī iesaistīto pušu dažkārt atšķirīgās izpratnes par projektu ietvaros attīstāmo risinājumu nākotnes uzturēšanas izdevumiem un sociālekonomiskajiem ieguvumiem. Konkrēti, neskatoties uz to, ka 2.2.1.SAM ietvaros tiek plānots attīstīt lielu skaitu koplietošanas platformu (vairumu no kurām izmantos daudzas nozares), vēl arvien nav panākta pilnīga vienprātība par šo platformu radīto ieguvumu un izmaksu attiecināšanu, t.i., resursu (t.sk. uzturēšanas izdevumu un štata vietu) pārdali starp nozarēm gadījumos, kad būtiskus ieguvumus no platformas izveides un darbināšanas gūst vairāku nozaru institūcijas. Lai risinātu šo jautājumu, VARAM plāno sagatavot izslatīšanai MK informatīvo ziņojumu par koplietošanas platformu ieguvumu un izdevumu attiecināšanu, par piemēru izmantojot Elektronisko iepirkumu un izsoļu platformu (EIS).

Apkopojot pirmo pieredzi 2.2.1.SAM projektu pārvaldībā, izmantojot izvēlēto valsts vienotās IKT arhitektūras pārvaldības metodi, VARAM secina, ka neskatoties uz iepriekš minētajiem izaicinājumiem, tā jau līdz šim ir parādījusi rezultātus, kas pilnībā atsver ieguldītos resursus. VARAM ierosina turpināt 2.2.1.SAM 2.kārtas pārvaldību saskaņā ar kārtību, kas bija noteikta 2.2.1.SAM 1.kārtas pārvaldībai (saskaņā ar VARAM 2016.gada 10.janvāra rīkojumu 1-2/5 “Par metodikas apstiprināšanu” (“Metodika IKT mērķarhitektūrā iekļauto projektu uzraudzībai”) un lai to nodrošinātu (sakarā ar VARAM projekta “Publiskās pārvaldes informācijas un komunikāciju tehnoloģiju arhitektūras pārvaldības sistēma 1.kārta” projekta noslēgumu 2019.gadā), noteikt VARAM projektu “Publiskās pārvaldes informācijas un komunikāciju tehnoloģiju arhitektūras pārvaldības sistēma (2.kārta)” par prioritāri īstenojamu 2.2.1.SAM 2.kārtas ietvaros.

# 6. Prioritāri īstenojamo 2.2.1.SAM 2.kārtas projektu izvēle

Tā kā 2.2.1.SAM pasākumu ietvaros 1.kārtas projektu īstenošanas kopējās izmaksas sastāda 108 000 000 *euro*, tad, ņemot vērā 2.2.1.SAM kopējo summu 151 540 840 *euro*, 2.kārtas projektu īstenošanai atlikusī summa ir 43 540 840 *euro*, kas sastāda tikai aptuveni pusi no ministriju aktualizēto pieprasījumu apjoma. Tas rada nepieciešamību veikt papildus – atkārtotu augstākās prioritātes projektu atlasi, lai no 2.kārtas projektu indikatīvā saraksta izvēlētos ierobežotu skaitu īpaši prioritāru projektu, kuru kopējais apjoms nepārsniedz pieejamo finansējuma apjomu.

Jau 2015.gadā, veicot projektu atlasi, sastādot indikatīvo projektu sarakstu, nozaru ministriju projektu priekšlikumi tika izvērtēti atbilstoši darbības programmā “Izaugsme un nodarbinātība” ietvertajiem atlases kritērijiem, proti, 2014.–2020.gada periodā primāri tiek atbalstīti tie projekti, kas:

1. atbilst valsts vienotai IKT arhitektūrai, prioritāri atbalstot tos projektus, kuri paredz realizēt vienotās arhitektūras būtiskos elementus;
2. paredz tādu pakalpojumu elektronizāciju, kas dos būtiskāko summāro ietekmi uz gala lietotājiem (administratīvā sloga samazināšanas, izaugsmes veicināšanas formā) vai publiskās pārvaldes procesu efektivitātes paaugstināšanu, ņemot vērā klientu bāzes novērtējumu, pakalpojumu saņemšanas intensitāti un esošo administratīvo slogu (pakalpojumiem ar summāri lielāko ietekmi uz sabiedrību un summāri lielāko slogu būs jāplāno un jāīsteno pakalpojumu sniegšanas un iestāžu sadarbības procesu pilnveide, izmantojot IKT iespējas), kā arī ņemot vērā pakalpojumu grupas, kuru sniegšana no pakalpojumu saņēmēja viedokļa būtu organizējama vienota procesa ietvaros, sadarbojoties vairākiem resoriem (šajā gadījumā iesaistītajām iestādēm būs jāizstrādā pilnveidoti pakalpojumu sniegšanas procesi, kas ietver iestāžu sadarbību un pakalpojuma daudzkanālu pieejamību), kā arī tādu pakalpojumu elektronizāciju, kas var tikt izmantoti citu pakalpojumu radīšanā, t.sk. privātā sektorā.

 MK 2016.gada 8.martā (prot. Nr. 12 26. §) pieņēma noteikumus Nr.151, kuri nosaka Latvijas Nacionālās bibliotēkas projekta “Kultūras mantojuma satura digitalizācija (2.kārta)” īstenošanu.

 MK 2016.gada 5.janvāra sēdes (protokols Nr.1, 35.§ “Informatīvais ziņojums "Par Valsts ieņēmumu dienesta administrēto valsts budžeta ieņēmumu administrēšanā un uzskaitē risināmajiem jautājumiem administratīvā sloga mazināšanai nodokļu maksātājiem un efektīvam Valsts ieņēmumu dienesta organizatoriskajam procesam””) protkollēmuma 5.punktā noteikts atbalstīt un prioritārajā secībā virzīt Valsts ieņēmumu dienesta projekta “Nodokļu informācijas pakalpojumu modernizācija” kārtas līdzfinansēšanai no darbības programmas “Izaugsme un nodarbinātība” 2.2.1.specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1.pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība”, ja projekta iesniegums atbildīs projektu iesniegumu vērtēšanas kritērijiem un Ministru kabineta 2015.gada 17.novembra noteikumos Nr.653 "Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" īstenošanas noteikumi” ieviešanas nosacījumiem.

 MK 2016.gada 29.novembra sēdes ([protokols Nr.65, 24.§](http://tap.mk.gov.lv/mk/mksedes/saraksts/protokols/?protokols=2016-11-29) (“Informatīvais ziņojums “Par elektroniskās muitas ieviešanu atbilstoši Savienības Muitas kodeksā noteiktajām prasībām””) protokollēmuma 3.punkts nosaka atbalstīt un prioritārā secībā virzīt Valsts ieņēmumu dienesta projekta “E-muita” 1.kārtu līdzfinansēšanai no darbības programmas “Izaugsme un nodarbinātība” 2.2.1.specifiskā atbalsta mērķa ”Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1.pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība”, ja projekta iesniegums atbildīs projektu iesniegumu vērtēšanas kritērijiem un Ministru kabineta 2015.gada 17.novembra noteikumu Nr.653 “Darbības programmas “Izaugsme un nodarbinātība” 2.2.1.specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1.pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” ieviešanas.

 Līdz ar to, lai veiktu atkārtotu augstākās prioritātes projektu atlasi un apstiprinātu 2.kārtā īstenojamo projektu sarakstu un finansējumu, VARAM piedāvā piemērot šādus papildu kritērijus:

1. projektus, kuru īstenošanu nosaka MK noteikumi un MK pieņemtie lēmumi;
2. projekti, kuru īstenošana nodrošina 2.2.1.SAM projektu portfeļa 2.kārtas un valsts vienotās IKT arhitektūras pārvaldību;
3. projekti, kuri, atbalstot transformācijas publisko pakalpojumu vai IKT koplietošanas pakalpojumu piegādes organizācijā, nodrošinās publiskās pārvaldes informācijas sistēmu konceptuālās arhitektūras definēto principu ieviešanu vairāku nozaru un pašvaldību publisko pakalpojumu piegādē un IKT pārvaldībā;
4. projekti, kas ir nepieciešami nozares prioritāro politikas mērķu sasniegšanai un kuru īstenošana, piesaistot Eiropas reģionālās attīstības fonda līdzfinansējumu, dos būtiskāko ietaupījumu valsts budžetā.

VARAM plāno sagatavot 2.2.1.SAM 2.kārtas ietvaros prioritāri īstenojamo projektu indikatīvo sarakstu sadarbībā ar nozaru ministrijām, balstoties uz ministriju iesniegtu papildus informāciju par augstākās prioritātes projektiem. Nepieciešamai papildus informācijai (kopsavilkuma aprakstiem apjomā līdz 3 lpp.) ir jāsatur vismaz šādu informāciju par projekta ieceri:

* projekta ietvaros pilnveidojamo (elektronizējamo) pamatdarbības procesu un ar tiem saistīto publisko pakalpojumu vai IKT koplietošanas pakalpojumu uzskaitījums un konspektīvs apraksts, izklāstot pilnveidojumu būtību, labumu guvējus (mērķauditoriju) no šiem pilnveidojumiem, kā arī šo pilnveidojumu rezultātā plānotos valsts pārvaldes izmaksu ietaupījumus un sociālekonomiskos ieguvumus;
* projekta atbilstības prioritārās izvēles kritērijiem pamatojums, norādot un pamatojot atbilstību konkrētiem kritērijiem (skat. šī punkta 4.apakšpunktu);
* īss kopsavilkums par projekta ietvaros attīstāmo risinājumu galvenajām komponentēm un galvenajām aktivitātēm (un to indikatīvajām izmaksām), kas tiek plānotas projekta ietvaros;
* projekta optimālais un minimālais īstenošanas izmaksu apjoms;
* projekta rezultātā izstrādātā risinājuma uzturēšanas izmaksu struktūra, apjoms (gadā) un plānotais finansējuma avots (norādot finansējuma pārdales prasības, ja tā būs nepieciešama).

Iesniedzējs:

vides aizsardzības un reģionālās attīstības ministrs K.Gerhards

Vīza:

valsts sekretārs R.Muciņš

29.03.2017. 09:30

4399

Vineta Brūvere

67021575, vineta.bruvere@varam.gov.lv

1. Saskaņā ar Centrālā finanšu un līgumu aģentūrā iesniegtajā projekta “Publiskās pārvaldes informācijas un komunikāciju tehnoloģiju arhitektūras pārvaldības sistēma 1.kārta” pieteikuma pielikumā norādīto informāciju [↑](#footnote-ref-3)
2. Turpat [↑](#footnote-ref-4)